kardosdrur/scandi-wiki huggingface dataset:
Suica

er et genoptankeligt kontaktfrit betalingschipkort, som primært benyttes til betaling for togtransport i Japan, dvs. en slags rejsekort. Kortet kom på markedet 18. november 2001 og benyttes på JR Eaststationer i Kantō-regionen. Det benyttes desuden sammen med JR Wests ICOCA-kort i Kansai-regionen og i San'yō-regionen. Det fungerer også sammen med JR Centrals TOICA-kort og JR Kyushus SUGOCA-kort. Suica fungerer også som betalingsmiddel i butikker og kiosker især på togstationer. Oktober 2009 var der i alt 30,01 mio. Suica-kort i omløb.

Suica er 100 % kompatibelt med Pasmo-kortet og fungerer derfor stort set på alle tog, sporveje, metroer og busser i Stortokyo.

Etymologi
Suica står for "Super Urban Intelligent CArd", og forkortelsen er også ordspil for det japanske ord for vandmelon "suika". En yderligere betydning kommer fra ideophone "sui sui" som betyder "at bevæge gnidningsløst", dermed fremhæves bekvemmeligheden i forhold til andre typer togbilletter.

Typer af kort
Suica-kort sælges af flere jernbaneselskaber:
Suica card: sælges af JR East
MySuica card: sælges af JR East
View Suica card: sælges af JR East
Rinkai Suica card: sælges af Tokyo Waterfront Area Rapid Transit (Rinkai Line)
Monorail Suica card: sælges af Tokyo Monorail

Teknologi
Brugen af kortet indebærer at det holdes over en kortlæser, kontakt med kortlæseren er ikke påkrævet.

Kortet gør brug af kontaktfri radiofrekvens indentifikation (RFID-teknologi), som er udviklet af Sony og som kaldes FeliCa. Samme teknologi benyttes i Edy-betalingskortet der benyttes i Japan, Octopus card i Hongkong og EZ-Link Card i Singapore.

Mobile Suica
Januar 2006 blev en version kaldet Mobile Suica indarbejdet i mobile FeliCa-mobile-tegnebøger. Med dette system kan saldo kontrolleres og kortet kan optankes via mobiltelefon og optankninger kan trækkes direkte på telefonregningen.

Referencer

Eksterne henvisninger
 Official website 
 Official website 
 http://www.jreast.co.jp/e/development/story/
 http://www.sony.net/Products/felica/

Trådløse betalingskort
Jernbanetransport i Japan
Japans økonomi
Etableret i 2001
Aalborg Kaserner

Aalborg Kaserner er Forsvarets kaserner i det nordlige Nørresundby mellem Hvorup og Nørre Uttrup. Kasernerne er opført i 1950-erne i ret forskellig stil. Vest for kasernerne ligger Hvorup Plantage, hvor der findes en øvelsesplads, og i dennes vestlige udkant nær Lindholm Høje en skydebane.

Kasernerne var oprindeligt helt opdelt i to selvstændige kaserner med egen kommandant og tilhørende hegn og vagt. Der var tale om kasernerne:
 Hvorup Kaserne mod vest, som rummede først Jydske Luftværnsregiment og fra 1961 Jyske Trænregiment. Kasernen blev opført 1951-1953 og indviet 30. oktober 1953.
 Nørre Uttrup Kaserne mod øst, som rummede Feltherrens Fodregiment, siden sammenlagt med Dronningens Livregiment. Kasernen blev indviet den 1. juni 1956.
I 1990-erne blev der etableret fælles vagt og hegn, og kasernerne rummer nu Trænregimentet og enheder af Hjemmeværnet.

Først i 2010-erne blev kasernerne udpeget til "grønt etablissement", hvor et større beløb blev afsat til mindskelse af miljøbelastningen.

Noter og henvisninger 

 .
 PDF-kort over kasernerne og øvelsespladsen fra Naturstyrelsen.

Ålborg Kaserner
Kaserner
Ganderkesee

Ganderkesee er en by med godt 30.000 indbyggere beliggende omkrig 10 km vest for Bremen, i den nordøstlige del af Landkreis Oldenburg i den tyske delstat Niedersachsen.

Geografi 

Ganderkesee ligger ved nordranden af Naturpark Wildeshauser Geest. Den nordligste del af kommunen ligger i Weserdalen, og er flad marsk. Syd herfor ligger de sandede, lidt højereliggende og let bakkede gestområder.

Ganderkesee kommune grænser mod øst til den kreisfri by Delmenhorst, mod nord til kommunerne Lemwerder og Berne i Landkreis Wesermarsch samt til kommunen Hude, mod vest til kommunen Hatten og mod syd til kommunerne Dötlingen og Harpstedt.

Inddeling 
I kommunen Ganderkesee ligger 25 landsbyer og bebyggelser (kaldet Bauerschaften). Ud over hovedbyen Ganderkesee er det :

Eksterne kilder/henvisninger 

 Byens websted

Byer i Niedersachsen
1. division i ishockey 1967-68

1. division i ishockey 1967-68 var turneringen om det 11. DM i ishockey. Mesterskabet blev arrangeret af Dansk Ishockey Union, og det var ottende sæson, at mesterskabet blev afviklet i ligaform. Turneringen blev afviklet som en dobbeltturnering alle-mod-alle med deltagelse af otte hold, hvilket gav 14 kampe til hvert hold. Det var første gang i 1. divisions historie, at rækken bestod af otte hold.

Mesterskabet blev vundet af Gladsaxe Skøjteløberforening, som ved turneringens afslutning havde opnået samme antal point som Esbjerg IK, så der måtte omkampe til for at afgøre første- og andenpladsen. De to hold mødtes både hjemme og ude, og eftersom begge kampe blev vundet af GSF med 2-1, kunne sjællænderne rejse hjem med guldmedaljerne om halsen for anden sæson i træk (og anden gang i alt).
Bronzemedaljerne gik til Rungsted IK, som dermed vandt DM-medaljer for første gang siden 1964.

Resultater og stillinger 

De otte deltagende hold spillede en dobbeltturnering alle-mod-alle.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 EliteProspects - DENMARK TEAM STANDINGS 1967 - 1968  
 EliteProspects - Player Stats - 1967-68 - Denmark

Noter 

1967-68
Sæsoner i Superisligaen
Ishockey i 1967
Ishockey i 1968
1. division i ishockey 1968-69

1. division i ishockey 1969-70 var turneringen om det 12. DM i ishockey. Mesterskabet blev arrangeret af Dansk Ishockey Union, og det var niende sæson, at mesterskabet blev afviklet i ligaform. Turneringen var blev afviklet som en dobbeltturnering alle-mod-alle med deltagelse af otte hold, hvilket gav 14 kampe til hvert hold.

Mesterskabet blev vundet af Esbjerg IK, som dermed vandt DM-titlen for første gang i klubbens historie, og som samtidig blev den første jyske klub, der blev danmarksmester i ishockey. Sølvmedaljerne blev vundet af de forsvarende mestre fra Gladsaxe Skøjteløberforening, mens bronzemedaljerne gik til Vojens IK, som dermed vandt DM-medaljer for første gang i klubbens historie.

Resultater og stillinger 

De otte deltagende hold spillede en dobbeltturnering alle-mod-alle.

Topscorere

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 EliteProspects - DENMARK TEAM STANDINGS 1968 - 1969  
 Passionhockey.com - Championnat du Danemark 1968/69  
 EliteProspects - Hockey Awards and Achievements - Danish League Player of the Year

Noter 

1968-69
Sæsoner i Superisligaen
Ishockey i 1968
Ishockey i 1969
Aggressiv skatteplanlægning

Udtrykket aggressiv skatteplanlægning anvendes om  virksomheder, der bruger komplekse, til tider kunstige, arrangementer, som medfører, at deres beskatning
flyttes til andre jurisdiktioner inden for EU eller udenfor, herunder til skattely. Virksomhederne kan udnytte mismatch i nationale lovgivninger til at sikre sig, at visse indkomsttyper ikke beskattes nogen steder, eller udnytte forskelle i skatteniveauer.

Se også 
 Skattespekulation
 IBIS: EU ind i kampen mod kapitalflugt, 17. dec 2012

Referencer 

Skat
Viggos Vlog

Viggos Vlog er en dansk TV-serie for børn på DR Ultra]. Historien følger den 10-årige dreng, Viggo, som via sin Youtube-kanal vlogger om sit liv. Udover Viggo møder vi hans forældre, søster, bedste ven og skoleklasse.
Historien er opdigtet, og serien er bl.a. optaget med mobiltelefoner og webcam.

Priser

Medvirkende

Eksterne henvisninger 
 

DR-serier
Børneserier fra Danmark
Danske tv-serier fra 2010'erne
Mark II (album)

Mark II er et debutalbum fra det danske folktronicaband Sorten Muld. Det blev udgivet i d. 24. august 1997. Sangene er en blanding af folkeviser og elektronisk musik tilsat sækkepibe og nøgleharpe.

Udgivelsen blev fejret med en gratis koncert på Bispetorv i Aarhus. I Norge og Sverige blev det udgivet på Silence Records.

Albummet blev godt modtaget ved udgivelsen, og det er siden blevet nævnt som et vigtigt album fra perioden, ligesom nummeret "Ravnen" er blevet fremhævet. Nummeret er en omskrivning af den traditionelle folkevise "Valravnen". Nummeret "Bonden og Elverpigen" er blevet brugt som musik i DR1-programmet Bonderøven med Frank Erichsen.

Modtagelse 
Albummet blev vel modtaget af både anmeldere og publikum, og solgte over 40.000 eksemplarer.
Albummet modtog fem ud af seks stjerne i musikmagasinet GAFFA. AllMusics anmelder Steven McDonald skrev, at albummet havde "en vidunderlig lyd", og at det "med sikkerhed er en af de bedste techno-folk produktioner der findes". Han gav albummet tre ud af fem stjerner.

Nummeret "Bonden og Elverpigen", hvis tekst er skrevet af N.F.S. Grundtvig, nåede tre uger på Tjeklisten med højeste placering som #15.

Ved Danish Music Awards var Sorten Muld nomineret i otte kategorier, heriblandt "Årets Danske Album" og "Årets Danske Cover", og de vandt priserne "Årets Danske Techno Udgivelse" og "Årets Producer". I GAFFA's 25-års jubliæumsnummer var Mark II listet som et af de fem vigtigste album fra dette år, og "Ravnen" var ligeledes blandt de fem vigtigste singler fra 1997.

Spor 
 "Bonden Og Elverpigen" - 4:47
 "Venelite" - 4:36
 "Harald Kongen" - 5:29
 "Jeg Gik Mig Ud En Sommerdag" - 4:00
 "Havets Farer" - 1:34
 "Ravnen" - 6:50
 "Kirstin" - 9:07
 "Som Stjernerne På Himlens Blå" - 5:13
 "2 Søstre" - 4:27
 "Mylardatter" - 6:51
 "Jeg Kan Se På Dine Øjne At Du Har En Anden Kær" - 5:11

Referencer

Eksterne henvisninger 
 Mark II på Discogs
 Mark II på AllMusic

Sorten Muld-album
Album fra 1997
Debutalbum fra Danmark
Small Time Giants

Small Time Giants er et grønlandsk post-rock band bestående af Jakob Skovaa, Jonas Lundsgaard Nilsson, Miki Jensen og Pilutannguaq Hammeken. Bandet opstod i Qaqortoq i Sydgrønland i 2005, men bandet er sidenhen flyttet til Danmark og har i dag base i Aarhus.

Musisk inkorporerer Small Time Giants traditionelle grønlandske elementer, mens bandets engelske tekster ofte indeholder samples med stærke politiske undertoner.

Small Time Giants formåede at crowdsource deres debutalbum Stethoscope, der udkom den 17. oktober 2014 og røg ind som nummer 2 på Itunes albumhitliste kun overgået af One Direction.

Stethoscope er produceret af Søren Balsner, der er medlem af det danske band Carpark North.

Tidligere har Small Time Giants udgivet EP'en Six Shades of Heart, der placerede dem solidt som et af Grønlands store lovende rock-bands, og Small Time Giants har med deres mange koncerter i og udenfor Grønland opbygget en stærk fanbase.

I oktober 2013 blev Small Time Giants hædret af med Kodas Talentpris.

Noter

Eksterne henvisninger 
 Bandets hjemmeside 

Rockgrupper fra Grønland
Musikgrupper fra 2005
Being Beige

"Being Beige" er en sang skrevet af Billy Corgan og indspillet af The Smashing Pumpkins. Sangen, der blev udgivet den 20. oktober 2014, er den første single fra bandets ottende album Monuments to an Elegy, der er en del af udgivelsesprojektet Teargarden by Kaleidyscope, som bandet startede i 2009. 

Sangen er indspillet af Billy Corgan (sang, guitar, bas, keyboard), Jeff Schroeder (guitar) og Tommy Lee (trommer) i sommeren 2014. Det er den første Smashing Pumpkins-udgivelse, hvor Tommy Lee medvirker som trommeslager. Under studieindspilningerne var sangen kendt under navnet "Being Beige (World's on Fire)". 

Smashing Pumpkins-sange
Sange fra 2014
Singler fra 2014
Kromatografi

Kromatografi er en kemisk teknik der anvendes til at adskille stoffer i en prøve. Ved metoden passeres prøven igennem en kolonne hvis inderside og fyld (kolonnemateriale) har en affinitet til stofferne der skal adskilles. Ved at passere prøven igennem kolonnen vil stofferne have forskellige retentionstider afhængigt af stoffernes affinitet til kolonnen og derved adskilles. Der findes flere forskellige typer af kromatografi. Nogle af disse er listet herunder .

Absorbtions kromatografi: Ved denne type af kromatografi, adsorberes prøven på overfladen af den stationære fase (overfladen på kolonnen).

Partitions kromatografi: En sektion af kolonnen er opbygget som en serie af små rør således at det kun er molekyler af bestemt størrelse der kan passere igennem.

Kationbytnings kromatografi: Her anvendes ioners ladning til at skabe affinitet til kolonnens overflade der er coatet med en polær eller upolær overflade, der vil udgøre den stationære fase.

Gelfiltering: Benyttes til at tiltrække en bestemt størrelse af molekyler. Kolonnen har en vævet overflade, der binder mindre molekyler, uden at påvirke større molekyler (kaldes også molekylær udelukkelseskromatografi).

Affinitetskromatografi: Kolonnen er coatet med et molekyle, som har affinitet til én slags molekyle i en prøve. Denne type af kromatografi anvendes hyppigt til isolering af enzymer.

Referencer 

Kemiske processer
Separationsprocesser
1. division i ishockey 1969-70

1. division i ishockey 1969-70 var turneringen om det 13. DM i ishockey. Mesterskabet blev arrangeret af Dansk Ishockey Union, og det var tiende sæson, at mesterskabet blev afviklet i ligaform. Turneringen blev afviklet som en dobbeltturnering alle-mod-alle med deltagelse af otte hold, hvilket gav 14 kampe til hvert hold.

Mesterskabet blev vundet af Kjøbenhavns Skøjteløberforening (KSF), som dermed vandt DM-titlen for ottende gang i klubbens historie, men for første gang siden 1966. Sølvmedaljerne gik for andet år i træk til Gladsaxe Skøjteløberforening, mens de forsvarende mestre fra Esbjerg IK måtte nøjes med bronzemedaljerne.

Resultater og stillinger 

De otte deltagende hold spillede en dobbeltturnering alle-mod-alle.

Der var ingen nedrykning eftersom 1. division blev udvidet fra otte til ti hold. Op fra 2. division rykkede AaB Ishockey og Hvidovre.

Topscorere

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 EliteProspects - DENMARK TEAM STANDINGS 1969 - 1970  
 Passionhockey.com - Championnat du Danemark 1969/70  
 EliteProspects - Hockey Awards and Achievements - Danish League Player of the Year

Noter 

1969-70
Sæsoner i Superisligaen
Ishockey i 1969
Ishockey i 1970
Reglar

Reglar er en høvlet rektangulær trælægte, der i vid udstrækning bruges til skillevægge, skillerum, skunke, mv. Ikke mindst fordi at deres størrelse er tilpasset de fleste isoleringsdimensioner.
Reglar har dog også snesevis af andre anvendelsesmuligheder, fx lægning af gulv eller ved opbygning af en træterrase. De er som regel høvlede, og der skal ikke forventes meget spild.  

Reglar kan placeres både lodret og vandret i vægkonstruktioner og fungerer som lastbærende og stabiliserende element i vægskiver, desuden udgør reglar ofte underlag for plankegulve og i denne anvendelse synonyme med strøer.  

Det er oplagt at forveksle reglar og rigel, da ordet rigel historisk har været anvendt som synonym for løsholt, der er det vandret liggende stykke træ der forbinder to stolper i et bindingsværk. De to ting har dog ikke noget med hinanden at gøre. Ordet "reglar" stammer fra svensk, men er optaget på dansk som en terminus technicus indenfor byggeri. Reglar i større dimensioner kaldes også spærtræ.

De gængse dimensioner for reglar er følgende:
Nominelle mål : 47x50 mm, 47x75 mm, 47x100 mm, 47x125 mm, 47x150 mm, 47x200 mm 
Høvlede mål : 45x45 mm, 45x70 mm, 45x95 mm, 45x120 mm, 45x145 mm, 45x195 mm

Eksterne henvisninger 
Reglar  på Roldskov.dk
Hvad er reglar og lægter? på bygselvmaterialer.dk
Reglar på TräGioden.se 

Byggeri
Byggematerialer
Byggeteknik
Bygningsdele
Bångbro

Bångbro er en mindre bebyggelse lige sydøst for Kopparberg i Ljusnarsbergs kommun, Västmanland (Örebro län), Sverige. Bångbro og Kopparberg er med tiden vokset sammen, og der findes ingen eksakt grænse mellem disse to byer. Bångbro var tidligere et udpræget industriområde med stålindustri, ejet af SKF. Stålværket blev i 1980'erne solgt til Uddeholms AB, som nedlagde virksomheden i 1987.

Industrihistorie 
Bångbro Järnverk (jernværk) blev i starten af 1870'erne anlagt ved Garhytteån, som forener søen Norra Hörken med Norrsjön. Initiativtagere var fabriksejeren Leo Wallmo (som senere fik en vej, Wallmovägen, opkaldt efter sig). Oprindeligt havde man planlagt at opføre fire højovne, bessemerværker, valseværk, støbeværk, mekanisk værksted m.m. for de 1,5 mio. SEK, som på det tidspunkt stod til rådighed. Arbejdet med at opføre det nye jernværk begyndte i januar 1872. I efteråret 1874 havde man ikke bare opbrugt hele aktiekapitalen, men firmaet var også havnet i en betydelig gæld. Jernværket bestod på dette tidspunkt af to højovne, bessemerværk, støbeværk, mekanisk værksted, rundsav og et stort kulhus samt arbejderboliger. Ud over det havde man ligeledes anlagt en 2000 meter lang kanal, og indkøbt en mindre jordejendom og et minefelt.

Omtrent samtidig med at jernværket stod færdigt, kunne byggeriet af Frövi–Ludvika Järnväg også afsluttes. Jernbanen (som senere skulle indgå i TGOJ) havde bygget en station ved Bångbro, og der blev nu anlagt et industrispor fra jernværket. Den økonomiske krise var dog et faktum, og Bångbro Järnverk blev købt af Motala Verkstad, som allerede i 1890 solgte det videre til et nyoprettet firma, AB Bångbro Rörverk.

Laxå bruk blev i starten af 1900-tallet medejer af jernværket, og i 1929 kom det ind under Hellefors Bruks AB (hvori Laxå bruk havde indgået siden 1917). Samtidig med at denne koncern blev opløst i 1958, overgik ejerforholdet til SKF. Stålindustrien, som herefter blev den største selvstændige arbejdsgiver i Ljusnarsbergs kommun, blev i 1980'erne solgt til Uddeholms AB. I 1987 nedlagde Uddeholms stålværket, og ca. 200 medarbejdere blev arbejdsløse.

I Uddeholms gamle lokaler (som blev delt op), startede der dog flere nye firmaer, hvoraf nogle fortsat har tilknytning til stålbranchen.

Øvrigt 
I foråret 1977 blev området ramt af store problemer ved snesmeltningen, da broen på gennemkørselsvejen (Riksväg 60) blev revet ned af vandmasserne. Der blev omgående opført en midlertidig bro, som i lang tid efterfølgende gjorde tjeneste som forbindelse over åen.

I 1988 blev der bygget en ny vej forbi Kopparberg og Bångbro, hvilket fik trafikken gennem området til at falde drastisk.

Kilder 
  (på svensk)

Eksterne henvisninger 
 Bångbro Folket hus  (på svensk)
  (på engelsk)

Byer i Ljusnarsbergs kommun
Shinjuku Station

er en betydningsfuld jernbanestation i Shinjuku og Shibuya distrikterne i Tokyo.

Stationen fungerer som trafikknudepunkt for jernbanetrafik mellem Tokyos specielle bydistrikter og det vestlige Tokyo på intercity, nærbaner og undergrundsbanelinjer. I gennemsnit bruges stationen af 3,64 mio. passagerer om dagen (2007), hvilket gør det til verdens klart travleste trafikknudepunkt (hvilket stationen er registreret som i Guinness Rekordbog). Stationen har 36 platforme. Inklusive en underjordisk arkade og der er over 200 udgange.

Linjer 
Shinjuku serviceres af følgende jernbanesystemer:
 JR East:
 Yamanote Line
 Chūō Main Line (Limited Express)
 Chūō Rapid Line
 Chūō-Sōbu Line
 Shōnan-Shinjuku Line
 Saikyō Line

 Odakyu Electric Railway:
 Odakyu Odawara Line

 Keio Corporation:
 Keiō Line
 Keiō New Line

 Tokyo Metro:
 Marunouchi Line

 Toei Subway:
 Toei Shinjuku Line
 Toei Ōedo Line

Handelsfaciliteter 

Mange stormagasiner og indkøbscentre er bygget direkte sammen med stationen, disse inkluderer:
 Lumine Est - over JR's østindgang
 Odakyu department store - over Odakyu lines forhal
 Odakyu Mylord - over den sydlige del af Odakyu lines forhal
 Lumine 1 shopping mall - over Keio Lines forhal
 Lumine 2 shopping mall - over JR's syd og Lumines indgang
 Keio Department store - over Keio Lines forhal
 Keio Mall - underjordisk indkøbscenter sydvest for Keio Lines forhal
 Odakyu Ace - underjordisk indkøbscenter under busterminalen ved vestindgangen.

Shinjuku Station er forbundet med underjordiske passagerveje og indkøbscentre til:
 Nishi-Shinjuku Station (Tokyo Metro Marunouchi Line)
 Seibu Shinjuku Station (Seibu Shinjuku Line)
 Shinjuku-nishiguchi Station (Toei Ōedo Line)
 Shinjuku-sanchōme Station (Tokyo Metro Marunouchi Line, Tokyo Metro Fukutoshin Line og Toei Shinjuku Line)
 Tochōmae Station (Toei Ōedo Line)

Nærliggende stationer som ikke er forbundet med underjordiske passagerveje (under 500m) inkluderer:
 Shinjuku-gyoemmae Station
 Yoyogi station
 Higashi-Shinjuku Station
 Okubo Station
 Shin-Okubo Station
 Minami-Shinjuku Station

Busterminaler 
Der er en busterminal ved vestudgangen som servicerer både lokal- og langdistance busser. Der er også en JR Highway Bus terminal ved sydindgangen.

Passagerstatistik 
Passagerstatistikken omfatter det samlede antal af påstigere og afstigere.

Passagerstatitik for påstigende JR East passagerer:

Historie 

Shinjuku Station åbnede i 1885, som et stop på Japan Railways Akabane-Shinagawa linje (i dag en del af Yamanote Line). Shinjuku var et stille samfund på det tidspunkt og der var begrænset trafik. Åbningen af Chūō Line (1889), Keiō Line (1915) og Odakyū Line (1923) medførte stigende trafik. Metro-services begyndte i 1959.

Se også 
 Gare du Nord er den travleste jernbanestation udenfor Japan.

Referencer

Eksterne henvisninger 

 JR map of Shinjuku Station  
 map of Odakyu Shinjuku Station 
 map of Keio Line Shinjuku Station 
 map of Keiō New Line Shinjuku Station
 map of Toei Subway Shinjuku Station
 map of Tokyo Metro Shinjuku Station

Jernbanestationer
Jernbanetransport i Japan
Bygninger, konstruktioner og anlæg i Tokyo
Etableret i 1885
Jakob 2. af Mallorca

Jakob 2. () (31. maj 1243 – 29. maj 1311) var konge af Mallorca og herre af Montpellier fra 1276 til sin død. Han var den anden søn af Jakob 1. af Aragonien og dennes hustru Violant, datter af Andreas 2. af Ungarn. Efter traktaten i Perpignan 1279 var han den Aragonske Krones vasal.

Biografi
Jakob arvede efter sin far kongeriget Mallorca, som omfattede Balearerne, grevskaberne Roussillon og Cerdanya, herskabet Montpellier, baroniet Aumelàs og vicegrevskabet Carladès. Den ene af de balariske øer, Menorca, var under muslimsk kontrol, men underlagt Jakob. Fra 1279 regerede han som vasal under sin ældre bror Peter 3. af Aragonien. Gennem hele sin regeringstid prøvede Jakob at komme fri af sin underordnede status.

Under det Aragonske Korstog i 1285 allierede Jakob sig med pave Martin 4. og kong Filip 3. af Frankrig (enkemand efter Jakobs søster, Isabella) mod sin bror. Korstoget endte med et fransk nederlag og Filip 3.'s død. Peter 3. døde også samme år, men hans søn og arving Alfonso erobrede Mallorca i 1285, Ibiza i 1286 og Menorca i 1287. I henhold til traktaten i Anagni i 1295 blev øerne returneret til Jakob.

Efter dette tilbageslag satte Jakob kræfterne ind på at styrke sit kongerige internt. Han lavede en række reformer indenfor byudvikling, landbrug, forsvar og økonomi. Han førte en ambitiøs landbrugspolitik med udvidelser af landbrugsområdet og opbygning af nye centre på landet. Han støttede ny konsulater i Nordafrika og Kongeriget Granada og opbyggede et nyt pengesystem. Han støttede også opbygningen af en ny tekstilindustri. Han styrkede kongens magt over for adelen og kirken og påbegyndte byggeriet af flere slotte og borge, heriblandt kongeslottet i Perpignan, slottet i Almudaina, Santa María katedralen i Palma de Mallorca, i dag kendt som La Seu og Castell del Bellver. Han åbnede retssager mod tempelridderne, og undertrykkelsen af dem betød, at han kunne inddrage den tiende, som de opkrævede på øerne.

Familie
Jakob giftede sig efter eget ønske i 1275 med Esclaramunda af Foix, som var datter af Roger 4. af Foix. De havde seks børn:
 Jakob, som blev franciskanermunk før sin fars død.
 Sancho, som efterfulgte Jakob som Sancho 1. af Mallorca
 Sancha af Mallorca, som giftede sig med Robert af Napoli.
 Filip
 Elizabeth, gift med Juan Manuel, fyrste af Villena.
 Ferdinand, far til Jakob 3. af Mallorca.

Stamtavle

Referencer
Denne artikel indeholder tekst fra en publikation, som nu er public domain: Chisholm, Hugh, ed. (1911). Encyclopædia Britannica (11th ed.). Cambridge University Press.

Huset Barcelona
Kongelige fra Spanien
Konger af Mallorca
Katolske monarker
Fyrster fra middelalderen
Personer fra Montpellier